Patvirtinta

Merkinės krašto muziejaus direktoriaus

Mindaugo Černiausko

2023 m. gegužės 1 d. įsakymu Nr. IV-5

**MERKINĖS KRAŠTO MUZIEJAUS RINKINIŲ SAUGOTOJO–EDUKATORIAUS**

**PAREIGYBĖS APRAŠYMAS**

**I SKYRIUS**

**PAREIGYBĖ**

        1. Merkinės krašto muziejaus rinkinių saugotojo-edukatoriaus pareigybė priskiriama specialistų grupei.

2. Pareigybės lygis – A2 lygis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Šias pareigas einančiam asmeniui būtinas ne žemesnis kaip aukštasis universitetinis socialinių arba humanitarinių mokslų srities išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

3.2. rinkinių saugotojas-edukatorius turi mokėti dirbti Microsoft Office programiniu paketu ir  
kompiuterinėmis duomenų paieškos sistemomis, taip pat dirbti su LIMIS sistema;

3.3. rinkinių saugotojas - edukatorius privalo išmanyti dokumentų valdymo ir lietuvių kalbos kultūros reikalavimus, turėti organizacinių gabumų, mokėti savarankiškai planuoti ir organizuoti savo darbą, pristatyti savo veiklą, būti atviras naujovėms ir pokyčiams, sąžiningas ir tolerantiškas, galintis aiškiai pateikti informaciją žodžiu ir raštu bei gebėti vykdyti šiame pareigybės aprašyme nustatytas funkcijas.

3.4. rinkinių saugotojas - edukatorius privalo išmanyti Merkinės krašto istorijos bei kultūros savitumą, edukacinių užsiėmimų rengimo ir pravedimo metodiką;

3.5. rinkinių saugotojas - edukatorius savo darbe privalo vadovautis Lietuvos Respublikos muziejų įstatymu ir kitais norminiais aktais, reglamentuojančiais muziejų sistemą, Tarptautinės muziejų tarybos (ICOM) rekomendacijomis bei profesinės etikos kodeksu, muziejaus nuostatais, muziejaus vidaus tvarkos taisyklėmis, muziejaus komunikacijos strategija, darbo ir priešgaisrinės saugos instrukcijomis, šiais pareiginiais nuostatais, direktoriaus įsakymais, vyriausiojo muziejaus rinkinių kuratoriaus nurodymais.

3.6. Rinkinių saugotojas – edukatorius tiesiogiai pavaldus vyriausiajam muziejaus rinkinių kuratoriui.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. kartu su vyriausiuoju muziejaus rinkinių kuratoriumi vykdo eksponatų apskaitą;

4.2. rūpinasi, kad visi jo saugomi eksponatai būtų laiku inventorizuoti;  
4.3. eksponatus išskirsto po saugyklas pagal muziejuje nustatytą saugojimo sistemą;  
4.4. atlieka eksponatų skaitmeninimo darbus ir vyriausiojo muziejaus rinkinių kuratoriaus pavedimu atlieka eksponatų apskaitos užduotis LIMIS sistemoje.

4.5. informuoja muziejaus kuratorių ir direktorių apie sužalotus arba dingusius eksponatus;  
4.6. priima, konsultuoja ir vadovaudamasis galiojančiais teisės aktais pateikia informaciją apie  
saugomus eksponatus fondų skyriaus lankytojams;  
4.7. bendradarbiauja ir teikia informaciją apie saugomus eksponatus muziejaus darbuotojams  
rengiant parodas, ekspozicijas, vykdant mokslinę tiriamąją veiklą;

4.8 ruošia ir veda edukacinius užsiėmimus muziejuje;   
4.9. rengia edukacinių užsiėmimų aprašus bei metodinę medžiagą jų vedimui;  
4.10. rūpinasi edukaciniams užsiėmimams bei renginiams skirtų priemonių įsigijimu ir jas  
prižiūri;  
4.11. kaupia dalykinę ir metodinę medžiagą;  
4.12. kartu su kolegomis rengia projektų finansavimo paraiškas ir vykdo programas/projektus finansinei paramai iš įvairių Lietuvos Respublikos bei užsienio fondų gauti;  
4.13. dalyvauja kvalifikacijos kėlimo procesuose derindamas juos su muziejaus kuratoriumi;  
4.14. konsultuoja vyriausiąjį muziejaus kuratorių dėl savo metinių tikslų ir rodiklių suformavimo bei atsako už jų įvykdymą ir nustatyta tvarka už juos atsiskaito;  
4.15. vykdo muziejaus kuratoriaus nurodymus, direktoriaus įsakymus.

4.16. rūpinasi muziejaus ir savo, kaip muziejaus atstovo įvaizdžiu;

--------------------------------------------------------------